Izziņa par atzinumos sniegtajiem iebildumiem

Ministru kabineta noteikumu projektam

"Adresācijas noteikumi"

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Iebildums par noteikumu projektu kopumā. | **Vides aizsardzības un reģionālās attīstības ministrija 05.08.2019.**Lūdzu sniegt skaidrojumu, kāpēc no noteikumu projekta ir izņemti punkti, kas reglamentēja Adrešu reģistra datu publicēšanu Atvērto datu portālā, ja noteikumu projekta anotācijas iepriekšējā redakcijā bija norādīts: “Lai īstenotu adrešu datu publicēšanu atvērto datu veidā – izpēti, atvērto datu bezmaksas apmaiņas servisa izstrādi un tehniskā nodrošinājuma iegādi, 2019. gadā Dienests segs izmaksas no iepriekšējos periodos uzkrātajiem virsplāna pašu ieņēmumiem par sniegtajiem maksas pakalpojumiem 73 930 *euro* apmērā.” Ņemot vērā iepriekš sniegto informāciju, var izdarīt secinājumu, ka Valsts zemes dienests bija atradis finanšu līdzekļus Adrešu reģistra datu publicēšanai Atvērto datu portālā. | **Nav ņemts vērā**No Ministru kabineta noteikumu projekta "Adresācijas noteikumi" (turpmāk – noteikumu projekts) normas par Valsts adrešu reģistra informācijas sistēmas (turpmāk – adrešu reģistra) datu (turpmāk – adrešu dati) atvēršanu ir svītrotas tādēļ, ka 2018., 2019. un 2020. gadā šim mērķim Tieslietu ministrijai (Valsts zemes dienestam (turpmāk – Dienests)) nav ticis piešķirts nepieciešamais valsts budžeta finansējums, līdz ar to šobrīd finansiālu iemeslu dēļ adrešu datu atvēršana nav iespējama.Attiecībā uz Vides aizsardzības un reģionālās attīstības ministrijas atzinumā minēto, ka Dienests bija atradis finanšu līdzekļus adrešu datu publicēšanai Latvijas Atvērto datu portālā, jo noteikumu projekta anotācijas iepriekšējā redakcijā bija norādīts: "Lai īstenotu adrešu datu publicēšanu atvērto datu veidā – izpēti, atvērto datu bezmaksas apmaiņas servisa izstrādi un tehniskā nodrošinājuma iegādi, 2019. gadā Dienests segs izmaksas no iepriekšējos periodos uzkrātajiem virsplāna pašu ieņēmumiem par sniegtajiem maksas pakalpojumiem 73 930 *euro* apmērā.", paskaidrojam, ka tā ir tikai daļa no Dienestam nepieciešamā finansējuma, taču, lai Dienests varētu publicēt adrešu datus Latvijas Atvērto datu portālā, Tieslietu ministrijai (Dienestam) ir jāsaņem viss iztrūkstošais valsts budžeta finansējums, kas nepieciešams adrešu reģistra darbības nodrošināšanai, tai skaitā adrešu datu publicēšanai bez maksas atvērto datu veidā.Adrešu datu publicēšana Latvijas Atvērto datu portālā radīs tiešu un ilgtermiņa ietekmi uz Dienesta **budžetu, jo vairs netiks saņemti maksas pakalpojumu ieņēmumi par** adrešu datu izsniegšanu (apmēram 85 300 *euro* gadā), kurus Dienests šobrīd novirza adrešu reģistra darbības nodrošināšanai, tai skaitā adrešu datu izsniegšanas servisu uzturēšanai. Publicējot adrešu datus Latvijas Atvērto datu portālā bez papildu piešķirta ikgadējā valsts budžeta finansējuma adrešu reģistra darbības nodrošināšanai, pastāv adrešu reģistra darbības nodrošināšanas risks attiecībā uz adrešu datu kvalitāti, kā arī Dienests vairs neuzturētu esošos datu apmaiņas risinājumus, ko šobrīd izmanto liels skaits Dienesta klientu, starp kuriem ir 119 vietējās pašvaldības, valsts iestādes u.c. Atbilstoši valsts un pašvaldību institūciju sniegtajai informācijai, ja Dienests neuzturēs esošos bezmaksas adrešu datu apmaiņas risinājumus, adrešu datu saņēmējiem būs nepieciešams laiks un papildu finanšu resursi programmatūras pielāgošanai jaunajam risinājumam. Tieslietu ministrijas ieskatā adrešu datu lietotāju vienreizējās administratīvās izmaksas, ja Dienests vairs neturpinās uzturēt esošos datu apmaiņas risinājumus, ir nozīmīgs finanšu slogs, kas turklāt skar valsts un pašvaldību budžetus pirmajā datu atvēršanas gadā. Turpretim, ja Tieslietu ministrijai (Dienestam) tiek piešķirta papildu valsts budžeta dotācija adrešu reģistra uzturēšanai un datu atvēršanai, Dienests turpinās uzturēt pašreizējos adrešu datu izsniegšanas risinājumus, un šādā gadījumā valsts un pašvaldību iestādēm neradīsies papildu izdevumi, kā arī nebūs nepieciešams pielāgot savas informācijas sistēmas adrešu datu saņemšanai no Latvijas Atvērto datu portāla.Ņemot vērā iepriekš minēto, no noteikumu projekta ir svītrotas attiecīgās normas līdz laikam, kad Tieslietu ministrijai (Dienestam) tiks piešķirts papildu nepieciešamais finansējums adrešu reģistra darbības nodrošināšanai, tai skaitā adrešu datu publicēšanai bez maksas atvērto datu veidā. Dienests attiecīgus grozījumus normatīvajos aktos veiks, kā arī atvērto datu bezmaksas apmaiņas servisa izstrādi turpinās tikai pēc papildu nepieciešamā finansējuma piešķiršanas Tieslietu ministrijai (Dienestam) adrešu reģistra darbības nodrošināšanai, tai skaitā adrešu datu publicēšanai bez maksas atvērto datu veidā. Tieslietu ministrija jautājumu par papildu nepieciešamā finansējuma piešķiršanu Dienestam atkārtoti lūgs izskatīt Ministru kabinetā likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem, iekļaujot adrešu datu atvēršanai nepieciešamo finansējumu prioritārajā pasākumā "**Valsts zemes dienesta uzturēto datu nodrošināšana bez maksas un informācijas apmaiņas procesu pilnveidošana**". Dienesta ieskatā Vides aizsardzības un reģionālās attīstības ministrijai kā par e-pārvaldi atbildīgai iestādei būtu jāatbalsta Dienests un jāiesaistās finansējuma pieprasīšanas procesā, jo šobrīd izveidojusies situācija, ka Vides aizsardzības un reģionālās attīstības ministrija kā par e-pārvaldi atbildīgā iestāde ievieš atvērto datu politiku, ierosinot uzdevumus un izmaiņas normatīvajos aktos, bet konkrēto aktivitāšu īstenošanai netiek piešķirts atbilstošs finansējums.  | **Vides aizsardzības un reģionālās attīstības ministrija 17.09.2019.**VARAM atkārtoti norāda uz TM izstrādāto Adresācijas noteikumu projektu iepriekšējo redakciju (TM 07.05.2019. vēstule Nr.1-0.3/439), kuras anotācijā tika norādīts, ka, lai īstenotu Adrešu reģistra datu publicēšanu atvērto datu veidā, VZD to veiks no iepriekšējos periodos uzkrātajiem virsplāna pašu ieņēmumiem par sniegtajiem maksas pakalpojumiem 73 930 *euro* apmērā. VARAM norāda, ka situācijā, kad VZD, sniedzot maksas pakalpojumus, ir spējīgs veidot uzkrājumus, nosauktā summa ir samērīga Adrešu reģistra datu publicēšanai atvērto datu veidā. | Noteikumu projekta un anotācijas teksts saistībā ar šo iebildumu nav precizēts. |
| 2. | Iebildums par noteikumu projektu kopumā.Ministru kabineta sēdes protokollēmuma projekts:2. Ņemot vērā iesniegto informāciju, atzīt par izpildītiem Ministru kabineta 2018. gada 6. februāra sēdes protokollēmuma (prot. Nr. 7 30. §) informatīvais ziņojums "Par Ministru kabineta 2017. gada 25. jūlija sēdes protokollēmumā (prot. Nr. 37 1. §) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 2. un 3. punktā Tieslietu ministrijai dotos uzdevumus. | **Vides aizsardzības un reģionālās attīstības ministrija 13.05.2019.**Attiecībā uz Adrešu reģistra datu publicēšanas izmaksām, VARAM augstu vērtē VZD virzību atvērto datu virzienā, tomēr aicina ievērot Ministru kabineta 2018.gada 6.februāra sēdē pieņemto lēmumu, kurš nosaka, ka par iespējamiem papildu finansējuma avotiem un nepieciešamo finansējuma apjomu lemt sākotnēji izvērtējot Tieslietu ministrijas faktisko pašu ieņēmumu izpildi un iespējamo iekšējo resursu ekonomiju. VARAM aicina VZD sadarbībā ar Tieslietu ministriju rast risinājumu, kā ietvaros finansējumu varētu rast tieslietu resora iekšienē. | **Nav panākta vienošanās**Ministru kabineta 2018. gada 6. februāra sēdes protokollēmuma (prot. Nr. 7, 30. §) 2. punktā ir nolemts atbalstīt papildu finansējuma piešķiršanu Tieslietu ministrijai, lai nodrošinātu, ka Dienests sniegtu adrešu reģistra un administratīvo robežu datus kā atvērtos datus. Par iespējamiem papildu finansējuma avotiem un nepieciešamo finansējuma apjomu lemt valsts budžeta izpildes gaitā, **sākotnēji izvērtējot** Tieslietu ministrijas **faktisko pašu ieņēmumu izpildi un iespējamo iekšējo resursu ekonomiju.**Savukārt minētā protokollēmuma 3. punktā noteikts, ka jautājumu par papildu nepieciešamo finansējumu 2019. gadā un turpmāk Tieslietu ministrijai (Dienestam) atvērto datu nodrošināšanai skatīt likumprojekta "Par valsts budžetu 2019. gadam" un likumprojekta "Par vidēja termiņa budžeta ietvaru 2019., 2020.un 2021. gadam" sagatavošanas procesā.Dienests ir izvērtējis savu budžetu un iespējas nepieciešamo finansējumu gūt no iekšējo resursu ekonomijas un secinājis, ka adrešu datu atvēršana nav iespējama esošā Dienesta budžeta ietvaros. Datu publicēšana Latvijas Atvērto datu portālā radīs tiešu un ilgtermiņa ietekmi uz Dienesta budžetu, jo **vairs netiks saņemti maksas pakalpojumu ieņēmumi par** adrešu datu izsniegšanu (apmēram 85 300 *euro* gadā), kurus Dienests šobrīd novirza adrešu reģistra darbības nodrošināšanai, tai skaitā adrešu datu izsniegšanas servisu uzturēšanai. Attiecīgi nepieciešams nodrošināt, ka Dienesta ieņēmumos nesaņemtais tiks kompensēts ar Dienesta budžeta palielināšanu. Finansējums aktivitātei netika rasts arī, izskatot likumprojektus "Par valsts budžetu 2019. gadam" un "Par valsts budžetu 2020. gadam". Līdz ar to Dienesta ieskatā Ministru kabineta 2018. gada 6. februāra sēdes protokollēmuma (prot. Nr. 7, 30. §) 2. punktā dotais uzdevums ir atzīstams par izpildītu. | **Vides aizsardzības un reģionālās attīstības ministrija 17.09.2019.**VARAM nepiekrīt noteikumu projekta izziņas II sadaļā norādītajam, ka TM ir izpildījusi Ministru kabineta 2018.gada 6.februāra sēdes protokollēmuma (prot.Nr.7, 30.§) 2.punktu, kurš atbalstīja papildu līdzekļu piešķiršanu Tieslietu ministrijai (Valsts zemes dienestam, (turpmāk - VZD)), lai nodrošinātu ka VZD sniegtu Valsts adrešu reģistra un administratīvo robežu datus kā atvērtos datus. Informējam, ka VZD direktore 2018.gada 11.janvāra Informācijas padomes sēdē padomes locekļus informēja par datu publicēšanas atvērto datu veidā izmaksām – tās tika atzītas par samērīgām. Fakts, ka TM nav spējusi papildu finanšu līdzekļus atrast nevar tikt interpretēts kā Ministru kabineta uzdevuma izpilde. | Noteikumu projekta un anotācijas teksts saistībā ar šo iebildumu nav mainīts.Ministru kabineta sēdes protokollēmuma projekts:2. Ņemot vērā iesniegto informāciju, atzīt par izpildītiem Ministru kabineta 2018. gada 6. februāra sēdes protokollēmuma (prot. Nr. 7 30. §) "Informatīvais ziņojums "Par Ministru kabineta 2017. gada 25. jūlija sēdes protokollēmumā (prot. Nr. 37 1. §) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 3. punktā dotā uzdevuma izpildi"" 2. un 3. punktā Tieslietu ministrijai dotos uzdevumus. |
| 3. | Iebildums par noteikumu projektu kopumā.Ministru kabineta sēdes protokollēmuma projekts:4. Ministru kabineta 2018. gada 6. februāra sēdes protokollēmuma (prot. Nr. 7 30. §) informatīvais ziņojums "Par Ministru kabineta 2017. gada 25. jūlija sēdes protokollēmumā (prot. Nr. 37 1. §) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 4. punktā Tieslietu ministrijai doto uzdevumu izpildīt pēc papildus nepieciešamā valsts budžeta finansējuma piešķiršanas Tieslietu ministrijai (Valsts zemes dienestam) Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā. | **Vides aizsardzības un reģionālās attīstības ministrija 17.09.2019.**VARAM informē, ka Ministru kabineta 2018.gada 6.februāra sēdē izskatītā informatīvā ziņojuma “Par Ministru kabineta 2017. gada 25. jūlija sēdes protokollēmuma (prot. Nr. 37, 1.§) “Noteikumu projekts “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība”” 3. punktā dotā uzdevuma izpildi” (turpmāk – IZ) mērķis bija nodot valsts rīcībā esošos ģeotelpiskos datus sabiedrībai bez maksas, tādā veidā radot priekšnosacījumus jaunu un inovatīvu produktu un pakalpojumu izstrādei vai esošo produktu un pakalpojumu attīstībai. Nosauktā IZ protokollēmumā uzdevums TM iesniegt Ministru kabinetā priekšlikumus grozījumiem normatīvajos aktos izrietēja no fakta, ka Adrešu reģistra dati tiktu nodoti sabiedrībai atvērto datu veidā. Pašreizējā Adresācijas noteikumu projekta redakcija ir izstrādāta, lai atrisinātu citus VZD darbības problemātiskos jautājumus, ignorējot IZ un protokollēmuma būtību. | **Nav ņemts vērā**Ņemot vērā, ka šobrīd vēl nav pieņemts lēmums par valsts budžeta līdzekļu piešķiršanu adrešu reģistra informācijas sistēmas darbības nodrošināšanai, no noteikumu projekta ir izslēgtas visas normas par adrešu datu atvēršanu. Tas nozīmē, ka Dienests attiecīgus grozījumus normatīvajos aktos veiks, kā arī atvērto datu bezmaksas apmaiņas servisa izstrādi turpinās tikai pēc papildu nepieciešamā finansējuma piešķiršanas Tieslietu ministrijai (Dienestam) adrešu reģistra darbības nodrošināšanai, tai skaitā adrešu datu publicēšanai bez maksas atvērto datu veidā. Dienests norāda, ka Ministru kabineta 2018. gada 6. februāra sēdes protokollēmuma (prot. Nr. 7, 30. §) 4. punktā noteikts Tieslietu ministrijai līdz 2018. gada 1. jūnijam iesniegt Ministru kabinetā **priekšlikumus grozījumiem** saistītajos normatīvajos aktos un **pēc to pieņemšanas publicēt** konkrētās datu kopas Latvijas Atvērto datu portālā. Ņemot vērā iepriekš minēto, paskaidrojam, ka anotācijas III sadaļas 8. punktā ir sniegti priekšlikumi grozījumiem normatīvajā aktā. Līdz ar to Dienesta ieskatā nav patiess Vides aizsardzības un reģionālās attīstības ministrijas apgalvojums, ka Dienests ignorē Ministru kabineta 2018. gada 6. februāra sēdes protokollēmuma būtību. Papildus vēršam uzmanību, ka arī Finanšu ministrija savā atzinumā par noteikumu projektu norādīja, ka, ņemot vērā, ka Ministru kabinetā vēl nav pieņemts lēmums par papildu finansējuma piešķiršanu prioritārajiem pasākumiem, Finanšu ministrija uzskata, ka Tieslietu ministrija var virzīt noteikumu projektu tikai pēc attiecīga Ministru kabineta lēmuma pieņemšanas. |  | Noteikumu projekta un anotācijas teksts saistībā ar šo iebildumu nav mainīts.Ministru kabineta sēdes protokollēmuma projekts:4. Ministru kabineta 2018. gada 6. februāra sēdes protokollēmuma (prot. Nr. 7 30. §) "Informatīvais ziņojums "Par Ministru kabineta 2017. gada 25. jūlija sēdes protokollēmumā (prot. Nr. 37 1. §) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 3. punktā dotā uzdevuma izpildi"" 4. punktā Tieslietu ministrijai doto uzdevumu izpildīt pēc papildu nepieciešamā valsts budžeta finansējuma piešķiršanas Tieslietu ministrijai (Valsts zemes dienestam) Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019. gada 7. maijā, 1. augustā un 4. septembrī |
|  |  |
| Saskaņošanas dalībnieki | Vides aizsardzības un reģionālās attīstības ministrijaLatvijas Pašvaldību savienībaFinanšu ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Vides aizsardzības un reģionālās attīstības ministrijasFinanšu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Pašvaldību savienība attiecībā uz 2019. gada 1. augustā elektroniskai saskaņošanai nosūtīto noteikumu projektu |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Iebildums par projektu kopumā.Ministru kabineta sēdes protokollēmuma projekts:3. Jautājumu par papildu nepieciešamā finansējuma piešķiršanu Tieslietu ministrijai (Valsts zemes dienestam) 2020. gadam 222 080 *euro* apmērā, 2021. gadam un turpmākajiem gadiem 152 848 *euro* apmērā Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā, izskatīt Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. | **Finanšu ministrija 11.09.2019.**Protokollēmuma projekta 3.punktā noteikts, ka Tieslietu ministrijai (Valsts zemes dienestam) budžeta programmā 07.00.00 “Nekustamā īpašuma tiesību politikas īstenošana” nepieciešams papildu finansējums 2020.gadam 222 080 *euro* apmērā, 2021.gadam un turpmāk ik gadu 152 848 *euro* apmērā. Atzīmējam, ka TM ir iesniegusi prioritāro pasākumu “Valsts zemes dienesta uzturēto datu nodrošināšana bez maksas un informācijas apmaiņas procesu pilnveidošana” (19\_08\_P), kur tiek pieprasīts papildus nepieciešamais finansējums 2020.gadam 1 543 893 *euro* apmērā, 2021.gadam un turpmāk ik gadu 737 843 *euro* apmērā. Vēršam uzmanību, ka MK vēl nav pieņemts lēmums par papildu finansējuma piešķiršanu prioritārajiem pasākumiem, līdz ar to uzskatām, ka TM var virzīt noteikumu projektu pēc attiecīga MK lēmuma pieņemšanas. Ja MK netiek atbalstīta papildu finansējuma piešķiršana, tad TM jāizvērtē iespējas noteikumu projekta īstenošanu nodrošināt piešķirto valsts budžeta līdzekļu ietvaros, attiecīgi precizējot protokollēmuma projekta 3.punktu un anotāciju. | **Ņemts vērā**Tieslietu ministrija (Dienests) ir izvērtējusi savu budžetu un iespējas nepieciešamo finansējumu gūt no iekšējo resursu ekonomijas un secinājusi, ka adrešu datu atvēršana nav iespējama esošā Dienesta budžeta ietvaros. Datu publicēšana Latvijas Atvērto datu portālā radīs tiešu un ilgtermiņa ietekmi uz Dienesta budžetu, jo **vairs netiks saņemti maksas pakalpojumu ieņēmumi par** adrešu datu izsniegšanu (apmēram 85 300 *euro* gadā), kurus Dienests šobrīd novirza adrešu reģistra darbības nodrošināšanai, tai skaitā adrešu datu izsniegšanas servisu uzturēšanai. Attiecīgi nepieciešams nodrošināt, ka Dienesta ieņēmumos nesaņemtais tiks kompensēts ar Dienesta budžeta palielināšanu. Papildus vēršam uzmanību, ka noteikumu projektā nav iekļautas normas attiecībā uz adrešu datu atvēršanu, bet tikai sniegts priekšlikums nepieciešamajiem grozījumiem normatīvajā aktā. Līdz ar to noteikumu projekts attiecībā uz adrešu datu atvēršanu tiks virzīts tikai pēc papildu nepieciešamā valsts budžeta finansējuma piešķiršanas Tieslietu ministrijai (Dienestam) adrešu reģistra darbības nodrošināšanai, tai skaitā adrešu datu publicēšanai bez maksas atvērto datu veidā, jo adrešu datu atvēršana nav iespējama bez papildu valsts budžeta finansējuma piešķiršanas. | Noteikumu projekta teksts saistībā ar šo iebildumu nav mainīts.Anotācija ir precizēta, ņemot vērā, ka valsts budžeta finansējums šim mērķim 2020. gadam nav piešķirts un to ir paredzēts atkārtoti lūgt piešķirt 2021. gadam.Ministru kabineta sēdes protokollēmuma projekts:3. Jautājumu par papildu nepieciešamā finansējuma piešķiršanu Tieslietu ministrijai programmā 07.00.00 "Nekustamā īpašuma tiesību politikas īstenošana" 2021. gadam 343 083 *euro* apmērā, 2022. gadam un turpmākajiem gadiem 152 848 *euro* apmērā Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā, izskatīt Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. |
| 2. | Iebildums par anotāciju | **Vides aizsardzības un reģionālās attīstības ministrija 13.05.2019**VARAM lūdz papildināt noteikumu projekta anotācijas III daļas 6.punktu iekļaujot precīzu informāciju par pašvaldību informācijas sistēmām, kurām būs nepieciešams papildu valsts budžeta finansējums programmatūras pilnveidošanai, lai nodrošinātu adrešu datu nodošanu uz VZD. Lūdzam norādīt identificēto informācijas sistēmu skaitu, kā arī sniegt skaidrojumu, balstoties uz kādu informāciju, ir noradīts konkrētais cilvēkstundu skaits. | **Ņemts vērā**Minētais anotācijas II sadaļas 4. punkta saturs ir svītrots. | Anotācijas II sadaļa ir precizēta atbilstoši iebildumam. |
| 3. | Iebildums par anotācijas III sadaļu. | **Finanšu ministrija 07.08.2019.**Vienlaikus lūdzam aizpildīt anotācijas III sadaļu atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” IV daļai. | **Ņemts vērā**AnotācijasIII sadaļa aizpildīta atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" IV sadaļai. | Anotācijas III sadaļas 6. punkts ir precizēts atbilstoši iebildumam. |
| 4. | Iebildums par anotācijas III sadaļu. | **Finanšu ministrija 11.09.2019.**Lūdzam precizēt anotācijas III sadaļu, norādot tikai konkrētā noteikumu projekta normu ietekmi uz valsts budžetu nevis visu TM budžeta programmas 07.00.00 “Nekustamā īpašuma tiesību politikas īstenošana” finansējumu. | **Ņemts vērā**Anotācijas III sadaļas 6. punkts precizēts. | Anotācijas III sadaļas 6. punkts ir precizēts atbilstoši iebildumam. |
| 5. | Iebildums par anotācijas III sadaļas 8. punktu | **Finanšu ministrija 11.09.2019.**Noteikumu projekta anotācijas III sadaļas 8.punktā minēts, ka saistībā ar izmaiņām adrešu reģistra datu apmaiņas risinājumā pašvaldībām būs nepieciešams papildu valsts budžeta finansējums 121 003 *euro* programmatūras pilnveidošanai. Vienlaikus noteikumu projekta VIII sadaļas 80.un 81.punkts paredz, ka pašvaldība attiecīgo informāciju varēs sniegt Valsts zemes dienestam tiešsaistes datu pārraides režīmā no dienas, kad no valsts budžeta līdzekļiem ir apmaksāta un izstrādāta attiecīga programmatūra. Ņemot vērā minēto, lūdzam papildināt anotāciju ar skaidrojumu, vai minētie papildu nepieciešamie līdzekļi ir ietverti noteikumu projektam pievienotajā protokollēmuma projekta 3.punktā norādītajā līdzekļu apmērā, kas piešķirami Valsts zemes dienestam TM valsts budžeta programmā 07.00.00 “Nekustamā īpašuma tiesību politikas īstenošana”, lai dienests nodrošinātu Valsts adrešu reģistra darbības funkciju. Vēršam uzmanību, ka no anotācijā sniegtās informācijas nav saprotams, kā tiks nodrošināts valsts budžeta finansējums pašvaldībām un kā tiks pieprasīts un saņemts papildu finansējums. | **Ņemts vērā**Ministru kabineta sēdes protokollēmuma projekta 3. punktā ir minēts, ka jautājumu par papildu nepieciešamā finansējuma piešķiršanu Tieslietu ministrijai paredzēts izskatīt Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. Savukārt anotācijas III sadaļas 8. punktā ir minēts, ka, lai pašvaldības turpmāk adrešu datus varētu iesniegt Dienestam tiešsaistes datu pārraides režīmā, ir nepieciešama programmatūras pilnveidošana, lai nodrošinātu adrešu datu nodošanu uz Dienesta informācijas sistēmām strukturētā veidā atbilstoši adrešu datu struktūrai. Papildu nepieciešamo finansējumu pašvaldībām izmaiņu programmatūras pilnveidošanā pieprasīs un administrēs Dienests. | Ministru kabineta sēdes protokollēmuma projekts:3. Jautājumu par papildu nepieciešamā finansējuma piešķiršanu Tieslietu ministrijai programmā 07.00.00 "Nekustamā īpašuma tiesību politikas īstenošana" 2021. gadam 343 083 *euro* apmērā, 2022. gadam un turpmākajiem gadiem 152 848 *euro* apmērā Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā, izskatīt Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.Anotācijas III sadaļas 6. punkts:"3) 2021. gadā nepieciešams papildu valsts budžeta finansējums tīmekļa pakalpes izstrādei 121 003 *euro* apmērā:Lai pašvaldības turpmāk adrešu datus varētu iesniegt Dienestam tiešsaistes datu pārraides režīmā, ir nepieciešama programmatūras pilnveidošana, lai nodrošinātu adrešu datu nodošanu uz Dienesta informācijas sistēmām strukturētā veidā atbilstoši Valsts adrešu reģistra informācijas sistēmas datu struktūrai. Papildu nepieciešamo finansējumu pašvaldībām izmaiņu programmatūras pilnveidošanā pieprasīs un administrēs Dienests.**Preces un pakalpojumi {EKK 2000}: 121 003** ***euro.***Informācijas sistēmu uzturēšana "EKK 2251": Tīmekļa pakalpes izstrāde 84,03 *euro* stundas likme x 1 440 cilvēkstundas = 121 003 *euro*." |
| 6. | Iebildums par anotācijas III sadaļas 6. punktu. | **Vides aizsardzības un reģionālās attīstības ministrija 13.05.2019**Noteikumu projekta anotācijas III daļas 6.punktā norādīts, ka “Lai īstenotu adrešu datu publicēšanu atvērto datu veidā – izpēti, atvērto datu bezmaksas apmaiņas servisa izstrādi un tehniskā nodrošinājuma iegādi, 2019. gadā Dienests segs izmaksas no iepriekšējos periodos uzkrātajiem virsplāna pašu ieņēmumiem par sniegtajiem maksas pakalpojumiem 73 930 euro apmērā.” Savukārt noteikumu projekta 80.punktā noteikts, ka “Šo noteikumu VII nodaļu piemēro pēc sešiem mēnešiem no Ministru kabineta lēmuma pieņemšanas par valsts budžetu līdzekļu piešķiršanu adrešu reģistra darbības nodrošināšanai”. VARAM norāda uz risku, ka šogad izstrādāts risinājums datu publicēšanai var palikt neizmantots, ja netiks atrasts finansējums Adrešu datu publicēšanai Atvērto datu portālā (data.gov.lv). | **Ņemts vērā**Lai netiktu nelietderīgi iztērēti Dienesta resursi un lai novērstu Vides aizsardzības un reģionālās attīstības ministrijas norādīto risku, kā arī, ņemot vērā, ka šobrīd vēl nav pieņemts lēmums par valsts budžetu līdzekļu piešķiršanu adrešu reģistra informācijas sistēmas darbības nodrošināšanai, Dienests uz laiku ir apturējis šo izstrādi, kā arī no noteikumu projekta ir izslēgtas visas normas par adrešu datu atvēršanu. Tas nozīmē, ka Dienests attiecīgus grozījumus normatīvajos aktos veiks, kā arī atvērto datu bezmaksas apmaiņas servisa izstrādi turpinās tikai pēc papildu nepieciešamā finansējuma piešķiršanas Tieslietu ministrijai (Dienestam) adrešu reģistra darbības nodrošināšanai, tai skaitā adrešu datu publicēšanai bez maksas atvērto datu veidā.Tieslietu ministrija jautājumu par papildu nepieciešamā finansējuma piešķiršanu Dienestam **atkārtoti** lūgs izskatīt Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. Dienesta ieskatā Vides aizsardzības un reģionālās attīstības ministrijai kā par e-pārvaldi atbildīgai iestādei būtu jāatbalsta Dienests un jāiesaistās finansējuma pieprasīšanas procesā. | Ministru kabineta sēdes protokollēmuma projekts:2. Ņemot vērā iesniegto informāciju, atzīt par izpildītiem Ministru kabineta 2018. gada 6. februāra sēdes protokollēmuma (prot. Nr. 7 30. §) "Informatīvais ziņojums "Par Ministru kabineta 2017. gada 25. jūlija sēdes protokollēmumā (prot. Nr. 37 1. §) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 3. punktā dotā uzdevuma izpildi"" 2. un 3. punktā Tieslietu ministrijai dotos uzdevumus.3. Jautājumu par papildu nepieciešamā finansējuma piešķiršanu Tieslietu ministrijai programmā 07.00.00 "Nekustamā īpašuma tiesību politikas īstenošana" 2021. gadam 343 083 *euro* apmērā, 2022. gadam un turpmākajiem gadiem 152 848 *euro* apmērā Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā, izskatīt Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.4. Ministru kabineta 2018. gada 6. februāra sēdes protokollēmuma (prot. Nr. 7 30. §) "Informatīvais ziņojums "Par Ministru kabineta 2017. gada 25. jūlija sēdes protokollēmumā (prot. Nr. 37 1. §) "Noteikumu projekts "Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība"" 3. punktā dotā uzdevuma izpildi"" 4. punktā Tieslietu ministrijai doto uzdevumu izpildīt pēc papildu nepieciešamā valsts budžeta finansējuma piešķiršanas Tieslietu ministrijai (Valsts zemes dienestam) Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā. |
| 7. | Iebildums par anotācijas III sadaļas 8. punktu | **Finanšu ministrija 07.08.2019.**Ņemot vērā, ka noteikumu projektam ir ietekme uz valsts budžetu 2020.gadā un turpmākajos gados un noteikumu projektam pievienotā Ministru kabineta sēdes protokollēmuma projekta 3.punkts paredz, ka jautājums par papildu nepieciešamo finansējumu skatāms kārtējā gada valsts budžeta sagatavošanas procesā, lūdzam TM papildināt anotācijas III sadaļas 8.punktu, norādot, ar kādu prioritāro pasākumu TM ir iesniegusi minētā finansējuma pieprasījumu Finanšu ministrijā (TM 15.07.2019 vēstule Nr.1-13.4/2610). | **Ņemts vērā**Anotācijas III sadaļas 8. punkts papildināts. | Anotācijas III sadaļas 8. punkts:"Jautājums par papildu nepieciešamo finansējumu projektā ietverto normu izpildei tika izskatīts likumprojekta "Par valsts budžetu 2020. gadam" un likumprojekta "Par vidēja termiņa budžeta ietvaru 2020., 2021. un 2022. gadam" sagatavošanas procesā (prioritārais pasākums Nr. 19\_08\_P). Finansējuma piešķiršana netika atbalstīta un attiecīgi ir nepieciešams mainīt finansējuma pieprasīšanas termiņu no 2020. gada uz 2021. gadu." |
| 8. | Ministru kabineta sēdes protokollēmuma projekts:2. Jautājumu par papildu nepieciešamā finansējuma piešķiršanu Tieslietu ministrijai (Valsts zemes dienestam) 2020. gadam 222 080 euro apmērā, 2021. gadam un turpmākajiem gadiem 152 848 euro apmērā Valsts adrešu reģistra darbības nodrošināšanai un Vides aizsardzības un reģionālās attīstības ministrijai 2020. gadam 121 003 euro apmērā, lai pašvaldības nodrošinātu adrešu datu nodošanu uz Valsts zemes dienesta informācijas sistēmām strukturētā veidā atbilstoši Valsts adrešu reģistra informācijas sistēmas datu struktūrai, izskatīt Ministru kabinetā likumprojekta "Par valsts budžetu 2020. gadam" un likumprojekta "Par vidēja termiņa budžeta ietvaru 2020., 2021. un 2022. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. | **Vides aizsardzības un reģionālās attīstības ministrija 13.05.2019**Noteikumu projekta protokollēmumā, salīdzinot ar tā iepriekšējo redakciju, ir izsvītrotas konkrētas summas funkcijas “lai pašvaldības nodrošinātu adrešu datu nodošanu uz Valsts zemes dienesta informācijas sistēmām strukturētā veidā atbilstoši Valsts adrešu reģistra informācijas sistēmas datu struktūrai” nodrošināšanai. VARAM vērš uzmanību uz to, ka iepriekš izteiktie iebildumi bija pret šo funkciju kā tādu. VARAM ieskatā šis uzdevums būtu jāveic Valsts zemes dienestam (turpmāk – VZD), kā adrešu datu saņēmējam, risinot jautājumu VZD resora iekšienē. | **Ņemts vērā**Ministru kabineta sēdes protokollēmuma projekts ir precizēts. Papildu nepieciešamo finansējumu pašvaldībām izmaiņu programmatūras pilnveidošanā pieprasīs un administrēs Dienests. | Ministru kabineta sēdes protokollēmuma projekts:3. Jautājumu par papildu nepieciešamā finansējuma piešķiršanu Tieslietu ministrijai programmā 07.00.00 "Nekustamā īpašuma tiesību politikas īstenošana" 2021. gadam 343 083 *euro* apmērā, 2022. gadam un turpmākajiem gadiem 152 848 *euro* apmērā Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā, izskatīt Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. |
| 9. | Ministru kabineta sēdes protokollēmuma projekta 3. punkts:"3. Jautājumu par papildu nepieciešamā finansējuma piešķiršanu Tieslietu ministrijai (Valsts zemes dienestam) Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā, izskatīt Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem." | **Finanšu ministrija 07.08.2019.**Lūdzam precizēt Ministru kabineta sēdes protokollēmuma projekta 3.punktu, norādot gadu, kurā risināms jautājums par papildu nepieciešamo finansējumu, atbilstoši precizējot budžeta un vidēja termiņa budžeta ietvara likumprojektu nosaukumus. | **Ņemts vērā**Ministru kabineta sēdes protokollēmuma projekta 3. punkts precizēts. | Ministru kabineta sēdes protokollēmuma projekts:3. Jautājumu par papildu nepieciešamā finansējuma piešķiršanu Tieslietu ministrijai programmā 07.00.00 "Nekustamā īpašuma tiesību politikas īstenošana" 2021. gadam 343 083 *euro* apmērā, 2022. gadam un turpmākajiem gadiem 152 848 *euro* apmērā Valsts adrešu reģistra darbības nodrošināšanai, tai skaitā Valsts adrešu reģistra informācijas sistēmas datu publicēšanai bez maksas atvērto datu veidā, izskatīt Ministru kabinetā ikgadējo likumprojektu "Par valsts budžetu" un likumprojektu "Par vidēja termiņa budžeta ietvaru" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem. |
| Atbildīgā amatpersona |  |
|  | (paraksts) |

Solvita Zvidriņa

Valsts zemes dienesta

ģenerāldirektore

tālr. 67038620, fakss 67038815

solvita.zvidrina@vzd.gov.lv